**FAU i Tastabarnehagene – roller og ansvar**

FAU = Foreldrerådets ArbeidsUtvalg.

Alle foreldre til barna i barnehagen er med i foreldrerådet. Hver avdeling velger sine representanter til barnehagens arbeidsutvalg ved høstens foreldremøte. Det velges 2 representanter fra hver avdeling, en hoved- og en vararepresentant. For å sikre kontinuitet i FAU- arbeidet er det ønskelig at noen representanter sitter i flere år.

FAU sine oppgaver:

* FAU skal ta opp saker som foreldrene melder inn, så sant dette ikke er saker som berører kun enkeltbarn eller personalet. I de tilfellene skal FAU henvise foreldrene direkte til pedagogisk leder, eventuelt avdelingsleder
* FAU skal holde foreldrerådet informert om pågående saker i form av at referatene er tilgjengelige
* FAU skal bidra med konstruktive forslag i forhold til den daglige drift av barnehagen
* FAU skal ta opp saker som avdelingsleder melder inn
* FAU skal bidra til og sikre et sunt miljø blant foreldrene i barnehagen, og skal være rollemodeller

FAU leders oppgaver:

* Registrere saker som skal opp i FAU-møtet
* Kalle inn til FAU-møter ved behov
* Sørge for at det blir skrevet referat fra FAU-møtene. Referatet bør utgis senest to uker etter FAU-møtet
* Holde kontakt med avdelingsleder i form av telefon eller e-post
* Sette opp dato til arrangementer arrangert av FAU

FAU leder kan fordele disse oppgavene mellom FAU medlemmene.

Avdelingsleders oppgaver:

* Deltar på møter ved meldte saker vedrørende barnehagedriften eller etter ønske fra FAU. Disse sakene må meldes på forhånd slik at avdelingsleder kan forberede seg. Avdelingsleder deltar kun på møtet når de aktuelle sakene drøftes.
* Avklarer saker og innhold med FAU-leder.
* Deler referat på hjemmesiden

FAU-møtene kan avholdes i barnehagens lokaler etter stengetid. FAU-leder tar da kontakt med avdelingsleder i barnehagen for utlån av nøkkel/nøkkelkort.

**SU**

Det kalles inn til felles SU-møte for Tastabarnehagen to ganger i året, et på høst og et på vår. Her deltar virksomhetsleder, en representant fra FAU i hver barnehage (ofte er det FAU-leder, men det kan være andre representanter) og en fra personalet i hver barnehage. Faste saker som tas opp i SU er for eksempel økonomi, fag og sykefravær.